Andres Ader

Andres Ader (pseudonüüm Alice või Zassa; 27. märts 1953 – 12. oktoober 2020) oli eesti keraamik ja karikaturist.

Ta lõpetas Tartu Riikliku Ülikooli füüsika-keemiateaduskonna füüsika (spetsiaalsusega elektroonika) erialal 1976. aastal. Ülikooli ajal oli ta Eesti Üliõpilaste Ehitusmaleva staažikaim liige: käis EÜE-s neliteist korda (1972–1987). EÜE-s oli ta hüüdnimi Zassa, kuid karikatuuridele kirjutas alguses alla Alice (tema karikatuuride peategelase noore naise nimi). Tema esimene karikatuur ilmus ajalehes Edasi 4. märtsil 1972.  

1970.–1980. aastatel avaldas Ader ajalehtedes ja ajakirjades üle 300 karikatuuri ja koomiksi. Ta on maalinud ka akvarelle ja korraldanud 1995. aastal galeriis Illegaard akvarellinäituse. Tartu kunstimuuseum on ostnud temalt mitu joonistust aastatest 1972–1974Tartu Kunstimuuseum: Ostud 2010–2012. 1990. aastail töötas Ader Tartu 17. Kutsekeskkoolis õpetajanaNoorus (1990) nr 8, lk 23–25 ja hiljem ettevõttes Tartu Keraamika keraamikuna, kus tegi oma põhitöö kõrval ka palju omaloomingut, mis oli suurelt jaolt edasiminek tema karikatuuride tegelaskujudest jmt. Hiljem läks tööle Tarmekosse, kus tegeles puiduga.

Raamatud
 Siim Holvandus. Ainult liikmetele. Viikon 2007, 223 lk. Kaanekujundus Peep Ainsoo, fotod Siim Holvandus, illustratsioonid Andres Ader ja Peep Ainsoo. ISBN 9789949152155

Näitused
 1972 – Karikaturistide Viljar Ansko, Andres Aderi, Raul Kilgase ja Heiki Raudla ühisnäitus Tartu Riikliku Ülikooli klubis (Noorte Andekate Karikaturistide Sõpruskond NAKS). Kümne aasta jooksul korraldati 8 ühisnäitust.
 2011 – Tartu Ülikooli raamatukogu kohvikus Gaudeamus näitus «Alice jt.»
 2015 – Eesti Rahva Muuseumis näitus "Nõukogude lillelapsed".

 Tunnustus 

 1977 – Ajakirja Noorus miniplakativõistlus, esikolmikus plakatiga "Ütle välja, mida mõtled""Sirp ja Vasar" nr. 3, 21. jaanuar 1977, lk 14.

Viited

Välislingid
Eesti Päevaleht (12. juuli 2013), EÜE 50: Kõige kuulsam malevavaim Zassa
Postimees (7. veebruar 2011) – Seksikas Alice ehib popiklassiku uusi töid
ERR Arhiiv – KESKÖÖPROGRAMM. Kuuludes EÜE-sse.

Kategooria:Eesti karikaturistid
Kategooria:Eesti kunstnikud
Kategooria:Eesti pedagoogid
Kategooria:Tartu Ülikooli füüsika-keemiateaduskonna vilistlased
Kategooria:Sündinud 1953
Kategooria:Surnud 2020